**ROKIŠKIO R. PANDĖLIO PRADINĖS MOKYKLOS REORGANIZAVIMO, PRIJUNGIANT JĄ PRIE ROKIŠKIO R. PANDĖLIO GIMNAZIJOS, SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Rokiškio r. Pandėlio pradinės mokyklos reorganizavimo, prijungiant ją prie Rokiškio r. Pandėlio gimnazijos, sąlygų aprašas (toliau – Aprašas) reglamentuoja Rokiškio r. Pandėlio pradinės mokyklos reorganizavimą, prijungiant ją prie Rokiškio r. Pandėlio gimnazijos.

2. Aprašas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4, 7 punktais, 4 dalimi, 14 straipsniu,Lietuvos Respublikos švietimo įstatymo 44 straipsniu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768.

**II SKYRIUS**

**REORGANIZAVIME DALYVAUJANČIOS ĮSTAIGOS**

3. Reorganizuojamas juridinis asmuo:

3.1. pavadinimas – Rokiškio r. Pandėlio pradinė mokykla;

3.2. teisinė forma – biudžetinė įstaiga;

3.3. buveinė – Panemunio g. 25A, Pandėlys, Rokiškio r., skyriaus buveinė – Sodų g. 10, Kazliškis, Rokiškio r.;

3.4. kodas –301843654;

3.5. registras, kuriame kaupiami ir saugomi duomenys apie juridinį asmenį – Valstybės įmonė Registrų centras (Juridinių asmenų registras).

4. Dalyvaujantis reorganizavime juridinis asmuo:

4.1. pavadinimas – Rokiškio r. Pandėlio gimnazija;

4.2. teisinė forma – biudžetinė įstaiga;

4.3. buveinė – Panemunio g. 25, Pandėlys, Rokiškio r.,

4.4. kodas – 301843565;

4.5. registras, kuriame kaupiami ir saugomi duomenys apie juridinį asmenį – Valstybės įmonė Registrų centras (Juridinių asmenų registras).

**III SKYRIUS**

**REORGANIZAVIMO BŪDAS, PASIBAIGIANTI BIUDŽETINĖ ĮSTAIGA IR PO REORGANIZAVIMO VEIKSIANTI BIUDŽETINĖ ĮSTAIGA, REORGANIZAVIMO TIKSLAS IR PO REORGANIZAVIMO VEIKSIANČIOS ĮSTAIGOS TEISES IR PAREIGAS ĮGYVENDINANTI INSTITUCIJA**

5. Reorganizavimo būdas – prijungimas: Rokiškio r. Pandėlio pradinė mokykla prijungiama prie Rokiškio r. Pandėlio gimnazijos.

6. Po reorganizavimo Rokiškio r. Pandėlio gimnazija (adresai – Panemunio g. 25, Pandėlys, Rokiškio r., Panemunio g. 25A, Pandėlys, Rokiškio r.), turinti Kazliškio ikimokyklinio ir pradinio ugdymo skyrių (adresas – Sodų g. 10, Kazliškis, Rokiškio r.), tęs veiklą, o Rokiškio r. Pandėlio pradinė mokykla veiklą baigs.

7. Reorganizavimo tikslas – racionalizuoti Rokiškio r. Pandėlio pradinės mokyklos ir Rokiškio r. Pandėlio gimnazijos valdymą, užtikrinant kokybišką gimnazijai priskirtų funkcijų vykdymą, siekiant geresnės ugdymo kokybės bei  efektyvesnio išteklių naudojimo.

8. Po reorganizavimo veiksiančios Rokiškio r. Pandėlio gimnazijos savininko teises ir pareigas įgyvendins Rokiškio rajono savivaldybės taryba.

**IV SKYRIUS**

**TEISIŲ IR PAREIGŲ PERĖMIMO MOMENTAS**

9. Pasibaigus reorganizavimui, baigiasi Rokiškio r. Pandėlio pradinės teisės ir pareigos. Teisės ir pareigos pereis po reorganizavimo tęsiančiai veiklą Rokiškio r. Pandėlio gimnazijai nuo 2018 m. rugpjūčio 1 d.

10. Rokiškio r. Pandėlio pradinė mokykla po reorganizavimo kaip juridinis asmuo pasibaigia nuo jos išregistravimo iš Juridinių asmenų registro dienos, bet ne vėliau kaip iki 2018 m. liepos 31 d.

11. po reorganizavimo veiksianti Rokiškio r. Pandėlio gimnazija, turinti Kazliškio ikimokyklinio ir pradinio ugdymo skyrių, vykdys ikimokyklinio, priešmokyklinio, pradinio ir pagrindinio ugdymo programas bei akredituotą vidurinio ugdymo programą ir įgyvendins ugdymo turinį pagal Lietuvos Respublikos švietimo ir mokslo ministro patvirtintus Bendruosius ugdymo planus ir Bendrąsias programas; detalesnės funkcijos, kurias įgyvendins po reorganizavimo veiksianti biudžetinė įstaiga, bus nustatytos Rokiškio r. Pandėlio gimnazijos nuostatuose.

**V SKYRIUS**

**TURTO, DOKUMENTŲ IR PRIEVOLIŲ PERĖMIMAS**

12. Reorganizuojamos Rokiškio r. Pandėlio pradinės mokyklos turto inventorizaciją atlieka Rokiškio rajono savivaldybės administracijos direktoriaus įsakymu sudaryta komisija ir perduoda turtą įformindama perdavimo ir priėmimo aktais Rokiškio r. Pandėlio gimnazijai iki 2018 m. liepos 31 d. Reorganizuojamo juridinio asmens turto inventorizacija atliekama Lietuvos Respublikos norminių teisės aktų nustatyta tvarka.

13. Visas nuosavybės teise priklausantis reorganizuojamai Rokiškio r. Pandėlio pradinei mokyklai turtas bei Rokiškio rajono savivaldybei nuosavybės teise priklausantis ir reorganizuojamos įstaigos valdomas turtas bus perduotas teisės aktų nustatyta tvarka iki 2018 m. liepos 31 d. (imtinai) Rokiškio r. Pandėlio gimnazijai.

14. Reorganizuojamos Rokiškio r. Pandėlio pradinės mokyklos finansinius įsipareigojimus po reorganizavimo perims Rokiškio r. Pandėlio gimnazija.

15. Apskaitos dokumentai, finansinės atskaitomybės ir kiti dokumentai perimami pasirašant aktą ir jų saugojimas bei prievolės perduodamos Rokiškio r. Pandėlio gimnazijai.

16. Rokiškio r. Pandėlio pradinės mokyklos archyvas perduodamas Rokiškio r. Pandėlio gimnazijai.

**VI SKYRIUS**

**BAIGIAMOSIOS NUOSTATOS**

17. Rokiškio r. Pandėlio pradinės mokyklos ir Rokiškio r. Pandėlio gimnazijos direktoriai reorganizavimo metu privalo užtikrinti nepertraukiamą įstaigų nuostatuose numatytų veiklų vykdymą.

18. Reorganizuojama mokykla įpareigojama sudaryti tik tuos sandorius, kurie būtini įstaigos veiklai užtikrinti iki jos reorganizavimo pabaigos, o juos sudarant, informuoti kitas sandorių šalis apie įstaigos reorganizavimą.

Pandėlio pradinės mokyklos direktorius Valdis Vaičėnas

Pandėlio gimnazijos direktorius Donatas Karaliūnas